stanford-oval/wikipedia huggingface dataset:
บุคคลที่เสียชีวิตในปี พ.ศ. 2563
มกราคม

1 มกราคม –
เดวิด สเติร์น กรรมการสมาคมบาสเกตบอลแห่งชาติ ผู้บริหารธุรกิจชาวอเมริกัน (เกิด 22 กันยายน พ.ศ. 2485)
เบงกท์ เลวิน นักแข่งขันชาวสวีเดน (เกิด 30 กันยายน พ.ศ. 2501)
2 มกราคม – เวโรนีคา ฟิทซ์ นักแสดงชาวเยอรมัน (เกิด 28 มีนาคม พ.ศ. 2479)
3 มกราคม –
อบู มาห์ดี อัล-มูฮันดิส รองประธานคณะกรรมการระดมมวลชนอิรัก-อิหร่าน (เกิด 16 พฤศจิกายน พ.ศ. 2497)
พลโทกอเซม โซเลย์มอนี นายทหารชาวอิหร่าน (เกิด 11 มีนาคม พ.ศ. 2500)
4 มกราคม – พระครูนิทัศนพลธรรม (ต่อ พลธมฺโม) พระเถระชั้นผู้ใหญ่ในจังหวัดนครสวรรค์ (เกิด 12 มีนาคม พ.ศ. 2462)
7 มกราคม – เอลิซาเบธ เวิร์ตเซล นักเขียน นักข่าว ทนายความชาวอเมริกัน (เกิด 31 กรกฎาคม พ.ศ. 2510)
8 มกราคม –
อินฟันตาปีลาร์ ดัชเชสแห่งบาดาโคซ พระธิดาใน อินฟันเตฆวน เคานต์แห่งบาร์เซโลนา (ประสูติ 30 กรกฎาคม พ.ศ. 2479)
บัค เฮนรี นักแสดง นักเขียนบท ผู้กำกับภาพยนตร์ ผู้อำนวยการสร้างภาพยนตร์ชาวอเมริกัน (เกิด 9 ธันวาคม พ.ศ. 2473)
9 มกราคม – ประพันธ์ศักดิ์ กมลเพ็ชร หัวหน้าพรรครัฐบุรุษ พรรคไทยธิปัตย์ (เกิด 7 ธันวาคม พ.ศ. 2481)
10 มกราคม –
โมซัมเมล ฮอสเซน สมาชิกรัฐสภาเมืองบาเกอร์แฮต (เกิด 1 สิงหาคม พ.ศ. 2483)
สมเด็จพระราชาธิบดีสุลต่านกอบูส บิน ซะอีด อัสซะอีด สุลต่านโอมาน นายกรัฐมนตรีโอมาน (พระราชสมภพ 18 พฤศจิกายน พ.ศ. 2483)
11 มกราคม –
อลานา ฟิลิปปี นักร้อง นักแต่งเพลงชาวฝรั่งเศส (เกิด 11 กันยายน พ.ศ. 2503)
12 มกราคม – โรเจอร์ สครูตัน นักปรัชญา นักเขียน นักวิจารณ์ชาวอังกฤษ (เกิด 27 กุมภาพันธ์ พ.ศ. 2487)
13 มกราคม – อภิเชษฐ์ งามมีศรี นักแสดงชาวไทย
14 มกราคม – แจ็ค คีโฮ นักแสดงชาวอเมริกัน (เกิด 21 พฤศจิกายน พ.ศ. 2477)
15 มกราคม – ร็อกกี จอห์นสัน นักมวยปล้ำชาวแคนาดา (เกิด 24 สิงหาคม พ.ศ. 2487)
16 มกราคม –
คริสโตเฟอร์ โทลคีน นักวาดภาพประกอบชาวอังกฤษ-ฝรั่งเศส บุตรของเจ. อาร์. อาร์. โทลคีน (เกิด 21 พฤศจิกายน พ.ศ. 2467)
เจ้า จงเสียง พิธีกรรายการโทรทัศน์ และผู้ประกาศข่าวชาวจีน (เกิด 16 มกราคม พ.ศ. 2485)
พระภาวนาวิสุทธิญาณเถร (แบน ธนากโร) พระเถระสายพระป่าในประเทศไทย (เกิด 2 กรกฎาคม พ.ศ. 2471)
17 มกราคม – คาเจนทรา ธาปา มาการ์ เจ้าของสถิติมนุษย์ที่เตี้ยที่สุดในโลกชาวเนปาล (เกิด 4 ตุลาคม พ.ศ. 2535)
21 มกราคม – เทอร์รี่ โจนส์ นักแสดง ตลก นักเขียนบท ผู้กำกับภาพยนตร์ นักประวัติศาสตร์ชาวเวลส์ (เกิด 1 กุมภาพันธ์ พ.ศ. 2485)
23 มกราคม – เคลย์ตัน คริสเตนเซน ที่ปรึกษาด้านวิชาการ นักธุรกิจชาวอเมริกัน (เกิด 6 เมษายน พ.ศ. 2495)
24 มกราคม –
ร็อบ เรนเซนบริงค์ นักฟุตบอลชาวดัตช์ (เกิด 3 กรกฎาคม พ.ศ. 2490)
ชัย ชิดชอบ ประธานรัฐสภา ประธานสภาผู้แทนราษฎร (เกิด 5 เมษายน พ.ศ. 2471)
26 มกราคม –
โคบี ไบรอันต์ นักบาสเกตบอลชาวอเมริกัน (เกิด 23 สิงหาคม พ.ศ. 2521)
พระครูนิยุตต์ธรรมกิจ (เสียน สุธมฺโม) เจ้าอาวาสวัดอินทาราม (เกิด 25 มีนาคม พ.ศ. 2475)
30 มกราคม – จอห์น แอนเดรตติ นักแข่งรถชาวอเมริกัน (เกิด 12 มีนาคม พ.ศ. 2506)
31 มกราคม – ธนภัทร พริ้งตระกูล นักแสดงชาวไทย (เกิด 25 มีนาคม พ.ศ. 2538)
กุมภาพันธ์

3 กุมภาพันธ์ – อุทัย แก้วละเอียด ศิลปินแห่งชาติ สาขาศิลปะการแสดง (ดนตรีไทย) (เกิด 23 กรกฎาคม พ.ศ. 2475)
5 กุมภาพันธ์ – เคิร์ก ดักลาส นักแสดง ผู้กำกับภาพยนตร์ ผู้ผลิตภาพยนตร์ชาวอเมริกัน (เกิด 9 ธันวาคม พ.ศ. 2459)
7 กุมภาพันธ์ – หลี่ เหวินเลี่ยง จักษุแพทย์ชาวจีน (เกิด 12 ตุลาคม พ.ศ. 2529)
8 กุมภาพันธ์ – อี แฮ-ว็อน พระราชนัดดาในจักรพรรดิโคจง (ประสูติ 24 กุมภาพันธ์ พ.ศ. 2462)
9 กุมภาพันธ์ – พลตำรวจโทตระกูล ทาอาษา นายตำรวจชาวไทย (เกิด 12 พฤษภาคม พ.ศ. 2527)
12 กุมภาพันธ์ – อรุณ อิ่มเขียว (เจน นาทภูมิ) นักแสดงชาวไทย
14 กุมภาพันธ์ – สุรางค์ ดุริยพันธุ์ นักร้องชาวไทย ศิลปินแห่งชาติ สาขาศิลปะการแสดง (คีตศิลป์) (เกิด 8 เมษายน พ.ศ. 2480)
16 กุมภาพันธ์ – แฮร์รี เกร็กก์ นักฟุตบอลชาวไอร์แลนด์เหนือ (เกิด 27 ตุลาคม พ.ศ. 2475)
19 กุมภาพันธ์ – เยนส์ ไนการ์ด นัดเซน นักออกแบบชาวเดนมาร์ก (เกิด 25 มกราคม พ.ศ. 2485)
25 กุมภาพันธ์ –
ฮุสนี มุบาร็อก ประธานาธิบดีอียิปต์ (เกิด 4 พฤษภาคม พ.ศ. 2471)
ดมีตรี ยาซอฟ นายพลชาวรัสเซีย จอมพลแห่งสหภาพโซเวียต (เกิด 8 พฤศจิกายน พ.ศ. 2467)
26 กุมภาพันธ์ – แนจมีแย ฮอจา นักการเมืองชาวแอลเบเนีย (เกิด 8 กุมภาพันธ์ พ.ศ. 2464)
27 กุมภาพันธ์ – เรืออากาศตรีสุเทพ วงศ์กำแหง นักร้องชาวไทย ศิลปินแห่งชาติ สาขาศิลปะการแสดง (เพลงไทยสากล-ขับร้อง) (เกิด 12 พฤษภาคม พ.ศ. 2477)
มีนาคม

2 มีนาคม – โมแฮมแมด มีร์โมแฮมแมดี นักการเมืองชาวอิหร่าน (เกิด พ.ศ. 2491)
4 มีนาคม – ฆาบิเอร์ เปเรซ เด กูเอยาร์ เลขาธิการแห่งสหประชาชาติ (เกิด พ.ศ. 2463)
5 มีนาคม – เจ้าชายมัคส์ เอมานูเอ็ลแห่งทวร์และทักซิส พระโอรสใน เจ้าชายราฟาเอล แรนีแยแห่งทวร์นและทัคซิส (ประสูติ 7 กันยายน พ.ศ. 2478)
6 มีนาคม – แมคคอย ไทเนอร์ นักเปียโน นักดนตรีและนักแต่งเพลงชาวอเมริกัน (เกิด 11 ธันวาคม พ.ศ. 2481)
7 มีนาคม – คณากร เพียรชนะ อดีตผู้พิพากษาหัวหน้าคณะชั้นต้นในศาลจังหวัดยะลา (เกิด 18 ธันวาคม พ.ศ. 2512)
8 มีนาคม – แมกซ์ ฟอน ซีโดว นักแสดงชาวสวีเดน (เกิด 10 เมษายน พ.ศ. 2472)
9 มีนาคม – แอนตัน คอปโปลา ตัวนำชาวอเมริกัน (เกิด 21 มีนาคม พ.ศ. 2460)
13 มีนาคม - อุดรพันธ์ จันทรวิโรจน์ นักการเมืองชาวไทย (เกิด 5 พฤษภาคม พ.ศ. 2489)
20 มีนาคม -
เคนนี โรเจอส์ นักร้องชาวอเมริกัน (เกิด 21 สิงหาคม พ.ศ. 2481)
มารีโน กวาเรซีมิน นักการเมืองชาวอิตาลี (เกิด 22 พฤศจิกายน พ.ศ. 2480)
21 มีนาคม – โลเรนโซ ซันซ์ นักธุรกิจชาวสเปน (เกิด 9 สิงหาคม พ.ศ. 2486)
23 มีนาคม - โซโรโร มากัมบะ นักข่าวชาวซิมบับเว (เกิด 17 มกราคม พ.ศ. 2533)
24 มีนาคม -
โลเรนโซ อักกวาโรเน สมาชิกวุฒิสภาอิตาลี (เกิด 25 กุมภาพันธ์ พ.ศ. 2474)
รองศาสตราจารย์ประภาพันธุ์ กรโกสียกาจ พระธิดาในพระเจ้าวรวงศ์เธอ กรมหมื่นภาณุพงศ์พิริยเดช (ประสูติ 3 ธันวาคม พ.ศ. 2472)
25 มีนาคม – มาร์ค บลัม นักแสดงชาวอเมริกัน (เกิด 14 พฤษภาคม พ.ศ. 2493)
26 มีนาคม -
เจ้าหญิงมาเรีย เทเรซาแห่งบูร์บง-ปาร์มา พระธิดาใน เจ้าชายซาเวียแห่งบูร์บง-ปาร์มา (ประสูติ 28 กรกฎาคม พ.ศ. 2476)
เมงกี โคบาร์รูเบียส นักแสดงชาวฟิลิปปินส์ (เกิด 10 สิงหาคม พ.ศ. 2496)
29 มีนาคม -
ปาโอโล ปาโอเลตตี นักกีฬารักบี้ยูเนียน นักแสดงชาวอิตาลี (เกิด 1 พฤษภาคม พ.ศ. 2495)
สุวรรณ วลัยเสถียร รัฐมนตรีช่วยว่าการกระทรวงพาณิชย์ (เกิด 13 กรกฎาคม พ.ศ. 2488)
เค็ง ชิมูระ นักแสดงตลกชาวญี่ปุ่น (เกิด 20 กุมภาพันธ์ พ.ศ. 2493)
30 มีนาคม – บิล วิเทอส์ นักร้องและนักดนตรีชาวอเมริกัน (เกิด 4 กรกฎาคม พ.ศ. 2481)
31 มีนาคม – อับดุล ฮาลิม คัดดัม นักการเมืองชาวซีเรีย (เกิด 15 กันยายน พ.ศ. 2475)
พฤษภาคม

1 พฤษภาคม – พลจัตวาทู่นทิน นายกรัฐมนตรีพม่า (เกิด 2 ตุลาคม พ.ศ. 2463)
3 พฤษภาคม –
จอห์น อีริคสัน นักแสดงชาวเยอรมัน-อเมริกัน (เกิด 25 กันยายน พ.ศ. 2469)
ท่านหญิงชนัตถ์ ปิยะอุย ผู้ก่อตั้งและประธานบริษัท ดุสิตธานี จำกัด (มหาชน)และสมาชิกวุฒิสภาไทยและสมาชิกสภานิติบัญญัติแห่งชาติ (เกิด 15 พฤษภาคม พ.ศ. 2465)
พลเอกเทียนชัย สิริสัมพันธ์ รองนายกรัฐมนตรี รัฐมนตรีว่าการกระทรวงศึกษาธิการ (เกิด 19 มีนาคม พ.ศ. 2467)
4 พฤษภาคม – ดอน ชูลา นักฟุตบอลและโค้ชชาวอเมริกัน (เกิด 4 มกราคม พ.ศ. 2473)
7 พฤษภาคม -
ดารณี ชาญเชิงศิลปกุล ผู้สื่อข่าวหนังสือพิมพ์พิมพ์ไทยและสถานีโทรทัศน์เคเบิลไทยสกายทีวี (เกิด 23 กันยายน พ.ศ. 2501)
อิทธิรัตน์ จันทรสุรินทร์ สมาชิกสภาผู้แทนราษฎรจังหวัดลำปาง พรรคไทยรักไทยและพรรคเพื่อไทย (เกิด 22 มกราคม พ.ศ. 2507)
9 พฤษภาคม –
ลิตเทิล ริชาร์ด นักร้อง นักแต่งเพลงและนักเปียโนชาวอเมริกัน (เกิด 5 ธันวาคม พ.ศ. 2475)
โยฮันเนิส เบ็ค นักจริยธรรมสังคมชาวเยอรมัน (เกิด 1 พฤศจิกายน พ.ศ. 2465)
12 พฤษภาคม – พลเอกสีสะหวาด แก้วบุนพัน นายกรัฐมนตรีลาว (เกิด 1 พฤษภาคม พ.ศ. 2471)
14 พฤษภาคม – แซลลี โรว์ลีย์ นักเคลื่อนไหวสังคมและนักทำเพชรชาวอเมริกัน (เกิด 20 ตุลาคม พ.ศ. 2474)
15 พฤษภาคม – ภิรมย์ พลวิเศษ สมาชิกสภาผู้แทนราษฎรจังหวัดนครราชสีมา (เกิด 7 สิงหาคม พ.ศ. 2508)
16 พฤษภาคม – ลินน์ เชลตัน ผู้กำกับภาพยนตร์ นักเขียนบท บรรณาธิการและนักแสดงและโปรดิวเซอร์ชาวอเมริกัน (เกิด 27 สิงหาคม พ.ศ. 2508)
17 พฤษภาคม - แชด แกสปาร์ด นักมวยปล้ำและนักแสดงชาวอเมริกัน (เกิด 13 มกราคม พ.ศ. 2524)
18 พฤษภาคม – เคน ออสมอนด์ นักแสดงและเจ้าหน้าที่ตำรวจชาวอเมริกัน (เกิด 7 มิถุนายน พ.ศ. 2486)
19 พฤษภาคม –
แอนนี่ เกล็น ทนายความชาวอเมริกัน (เกิด 17 กุมภาพันธ์ พ.ศ. 2463)
ราวี ซาคาเรียส ผู้แก้ต่างคริสเตียนชาวแคนาดา-อเมริกัน (เกิด 26 มีนาคม พ.ศ. 2489)
20 พฤษภาคม –
อดอลโฟ นิโคลาส หัวหน้าสังคมของพระเยซู (เกิด 29 เมษายน พ.ศ. 2479)
สุรพงษ์ โตวิจักษณ์ชัยกุล รองนายกรัฐมนตรีและรัฐมนตรีว่าการกระทรวงการต่างประเทศ (เกิด 1 พฤษภาคม พ.ศ. 2496)
21 พฤษภาคม – โอลิเวอร์ วิลเลียมสัน นักเศรษฐศาสตร์ชาวอเมริกัน (เกิด 27 กันยายน พ.ศ. 2475)
22 พฤษภาคม –
แอชลีย์ คูเปอร์ นักเทนนิสชาวออสเตรเลีย (เกิด 15 กันยายน พ.ศ. 2479)
เจอร์รี สโลน นักบาสเกตบอลและโค้ชชาวอเมริกัน (เกิด 28 มีนาคม พ.ศ. 2485)
พระอาจารย์สุดใจ ทนฺตมโน พระภิกษุฝ่ายธรรมยุติกนิกาย สายพระป่าในประเทศไทย (เกิด 14 ตุลาคม พ.ศ. 2487)
23 พฤษภาคม – ฮานะ คิมูระ นักมวยปล้ำชาวญี่ปุ่น (เกิด 3 กันยายน พ.ศ. 2540)
24 พฤษภาคม – จิมมี่ คอบบ์ นักดนตรีชาวอเมริกัน (เกิด 20 มกราคม พ.ศ. 2472)
26 พฤษภาคม – สแตนลีย์ โฮ นักลงทุนและผู้ใจบุญชาวฮ่องกง (เกิด 25 พฤศจิกายน พ.ศ. 2464)
31 พฤษภาคม –
คริสโต ผู้สร้างงานศิลปะเชิงสิ่งแวดล้อม (เกิด 13 มิถุนายน พ.ศ. 2478)
นอร์มัน แลมม์ แรบไบชาวอเมริกัน (เกิด 19 ธันวาคม พ.ศ. 2470)
มิถุนายน

1 มิถุนายน
ไมโรสลาฟ สกอริก นักแต่งเพลงชาวยูเครน (เกิด 13 กรกฎาคม พ.ศ. 2481)
แมรี่ แพต กลีสัน นักแสดงชาวอเมริกัน (เกิด 23 กุมภาพันธ์ พ.ศ. 2493)
พุฒ ล้อเหล็ก นักมวยและผู้ฝึกสอนมวยชาวไทย (เกิด 1 มกราคม พ.ศ. 2495)
2 มิถุนายน
คาร์โล อูบบียลี นักแข่งมอเตอร์ไซค์ชาวอิตาลี (เกิด 22 กันยายน พ.ศ. 2472)
เวส อันเซลด์ นักบาสเกตบอลและโค้ชชาวอเมริกัน (เกิด 14 มีนาคม พ.ศ. 2489)
3 มิถุนายน -
จอห์นนี เมเจอรส์ นักฟุตบอลและผู้ฝึกสอนฟุตบอลชาวอเมริกัน (เกิด 21 พฤษภาคม พ.ศ. 2478)
เฮคเตอร์ ออร์เกตา นักแสดง ผู้กำกับภาพยนตร์และนักเขียนบทชาวเม็กซิโก (เกิด 12 มกราคม พ.ศ. 2482)
5 มิถุนายน – โทมิซากุ คาวาซากิ กุมารแพทย์ชาวญี่ปุ่น (เกิด 1 กุมภาพันธ์ พ.ศ. 2468)
7 มิถุนายน - ศาสตราจารย์วิโชค มุกดามณี ศิลปินแห่งชาติ สาขาทัศนศิลป์ (สื่อผสม) (เกิด 8 มีนาคม พ.ศ. 2496)
8 มิถุนายน – ปีแยร์ อึนกูว์เริงซีซา นักการเมืองชาวบุรุนดี (เกิด 18 ธันวาคม พ.ศ. 2507)
10 มิถุนายน -
ศรัณยู วงษ์กระจ่าง นักแสดง พิธีกรรายการโทรทัศน์ ผู้กำกับภาพยนตร์และละครโทรทัศน์และนักการเมืองและผู้ประกาศข่าวชาวไทย (เกิด 17 ตุลาคม พ.ศ. 2503)
เอลิซาเบธ อานน์ เดอ เมสซี พระธิดาในเจ้าหญิงอ็องตัวแน็ตแห่งโมนาโก (ประสูติ 13 มกราคม พ.ศ. 2490)
11 มิถุนายน –
เดนนิส โอนีล นักเขียนการ์ตูนชาวอเมริกัน (เกิด 3 พฤษภาคม พ.ศ. 2482)
ไกรศักดิ์ ชุณหะวัณ นักการเมืองชาวไทย (เกิด 8 ตุลาคม พ.ศ. 2490)
14 มิถุนายน - โมฮัมหมัด-อาลี เคชาวาร์ซ นักแสดงชาวอิหร่าน (เกิด 15 เมษายน พ.ศ. 2473)
18 มิถุนายน – วีรา ลินน์ นักร้องและนักแสดงชาวอังกฤษ (เกิด 20 มีนาคม พ.ศ. 2460)
21 มิถุนายน -
ซีฟ สเติร์นเฮล นักประวัติศาสตร์ชาวอิสราเอล (เกิด 10 เมษายน พ.ศ. 2478)
ศุภวัฒน์ พีรานนท์ นักร้องชาวไทย (เกิด 22 มีนาคม พ.ศ. 2523)
อภินันท์ แก้วปีลา นักฟุตบอลชาวไทย (เกิด 31 มีนาคม พ.ศ. 2528)
ชนินทร ประเสริฐประศาสน์ ผู้กำกับละครโทรทัศน์ชาวไทย
22 มิถุนายน - โจเอล ชูมาเกอร์ ผู้กำกับภาพยนตร์ นักเขียนบทและโปรดิวเซอร์ชาวอเมริกัน (เกิด 29 สิงหาคม พ.ศ. 2482)
สิงหาคม

5 สิงหาคม – ฮะวา อาบดิ นักกิจกรรมสิทธิมนุษยชน และจักษุแพทย์ชาวโซมาเลีย (เกิด 17 พฤษภาคม พ.ศ. 2490)
7 สิงหาคม – พลอาวุโสเล ขา เฟียว นัการเมืองชาวเวียดนาม และเลขาธิการพรรคคอมมิวนิสต์เวียดนาม (เกิด 27 ธันวาคม พ.ศ. 2474)
9 สิงหาคม – เจมส์ ฮาร์ริส นักมวยปล้ำชาวแอฟริกา-อเมริกัน (เกิด 28 พฤษภาคม พ.ศ. 2493)
13 สิงหาคม – กุลนาซาร์ เคลดี กวีชาวทาจิกิสถาน (เกิด 20 กันยายน พ.ศ. 2488)
23 สิงหาคม – เฉิน มู่เซิ่ง ผู้กำกับภาพยนตร์ และนักเขียนบทภาพยนตร์ชาวฮ่องกง (เกิด 7 ตุลาคม พ.ศ. 2504)
27 สิงหาคม -
กาญจนา จินดาวัฒน์ อดีตนักแสดงชาวไทย (เกิด 1 ตุลาคม พ.ศ. 2501)
บ็อบ อาร์มสตรอง อดีตนักมวยปล้ำอาชีพชาวอเมริกัน (เกิด 3 ตุลาคม พ.ศ. 2482)
28 สิงหาคม – แชดวิก โบสแมน นักแสดง และโปรดิวเซอร์ชาวอเมริกัน (เกิด 29 พฤศจิกายน พ.ศ. 2519)
31 สิงหาคม – ปรณพ มุขรจี อดีตประธานาธิบดีอินเดีย (เกิด 11 ธันวาคม พ.ศ. 2478)
กันยายน

4 กันยายน - แกรี่ พีค็อก ผู้อเมริกันแจ๊สดับเบิ้ลเบส (เกิด 12 พฤษภาคม พ.ศ. 2478)
5 กันยายน - เติมศักดิ์ จารุปราณ อดีตผู้ประกาศข่าว และพิธีกรชาวไทย (เกิด 4 พฤศจิกายน พ.ศ. 2515)
6 กันยายน – วอห์น โจนส์ นักคณิตศาสตร์ชาวนิวซีแลนด์ (เกิด 31 ธันวาคม พ.ศ. 2495)
7 กันยายน - ปทุมวดี โสภาพรรณ นักร้อง และอดีตนักแสดงชาวไทย และภรรยาของรอง เค้ามูลคดี (เกิด 7 กุมภาพันธ์ พ.ศ. 2492)
10 กันยายน –
ไดอาน่า ริกก์ นักแสดงชาวอังกฤษ (เกิด 20 กรกฎาคม พ.ศ. 2481)
ณรงค์ วงศ์วรรณ นักการเมืองชาวไทย (เกิด 25 ธันวาคม พ.ศ. 2468)
14 กันยายน –
เซ อาชินะ นักแสดงชาวญี่ปุ่น (เกิด 22 พฤศจิกายน พ.ศ. 2526)
บิล เกตส์ ซีเนียร์ ทนายความ ผู้ใจบุญชาวอเมริกัน (เกิด 30 พฤศจิกายน พ.ศ. 2468)
17 กันยายน - พระธรรมมหาวีรานุวัตร (อำนวย จนฺทสโร) อดีตเจ้าอาวาสวัดคลองโพธิ์ (เกิด 15 สิงหาคม พ.ศ. 2476)
18 กันยายน – รูธ เบเดอร์ กินส์เบิร์ก ตุลาการศาลสูงสุดสหรัฐ (เกิด 15 มีนาคม พ.ศ. 1933)
19 กันยายน –
จอห์น เทิร์นเนอร์ นายกรัฐมนตรีแคนาดา (เกิด 7 มิถุนายน พ.ศ. 2472)
โรเบิร์ต สายควัน นักแสดงตลกชาวไทย-อเมริกัน (เกิด 7 พฤศจิกายน พ.ศ. 2508)
20 กันยายน - ประภาพร เชาวนาศิริ ผู้ประกาศข่าว และผู้สื่อข่าว และพิธีกรชาวไทย
21 กันยายน – อาเธอร์ แอชกิน นักฟิสิกส์ชาวอเมริกัน (เกิด 21 กันยายน พ.ศ. 2465)
22 กันยายน – โรดวอริเออร์แอนิมอล อดีตนักมวยปล้ำชาวอเมริกัน (เกิด 12 กันยายน พ.ศ. 2503)
23 กันยายน –
จูเลียตต์ เกรโก นักแสดง และนักร้องชาวฝรั่งเศส (เกิด 7 กุมภาพันธ์ พ.ศ. 2470)
สุคนธ์ พรพิรุณ นักแต่งเพลง และประพันธ์คำร้องเพลงไทยสากล และศิลปินแห่งชาติ สาขาศิลปะการแสดง (ผู้ประพันธ์เพลงไทยสากล) (เกิด 1 พฤศจิกายน พ.ศ. 2478)
แฮโรลด์ อีแวนส์ นักข่าวชาวอเมริกัน (เกิด 28 มิถุนายน พ.ศ. 2471)
25 กันยายน – เอสพี บาลาสุบราห์มานยัม นักร้องชาวอินเดีย (เกิด 4 มิถุนายน พ.ศ. 2489)
27 กันยายน –
ยูริ ออร์ลอฟ นักฟิสิกส์ชาวโซเวียต (เกิด 13 สิงหาคม พ.ศ. 2467)
จัสวันต์ สิงห์ นักการเมือง และนายทหารเกษียณอายุชาวอินเดีย (เกิด 3 มกราคม พ.ศ. 2481)
ยูโกะ ทาเคอุชิ นักแสดงชาวญี่ปุ่น (เกิด 1 เมษายน พ.ศ. 2523)
29 กันยายน -
เศาะบาห์ อัลอะห์มัด อัลญาบิร อัศเศาะบาห์ เจ้าผู้ครองรัฐแห่งรัฐคูเวต และพระโอรสใน เชคอะห์มัด อัลญาบิร อัศเศาะบาห์ (ประสูติ 16 มิถุนายน พ.ศ. 2472)
เฮเลน เรดดี  นักร้อง และนักแต่งเพลงชาวออสเตรเลีย-อเมริกัน (เกิด 25 ตุลาคม พ.ศ. 2484)
30 กันยายน – พลเอกหญิง ท่านหญิงอภิรดี ยิ่งเจริญ คุณข้าหลวงผู้ใหญ่ในพระบาทสมเด็จพระมหาภูมิพลอดุลยเดชมหาราช บรมนาถบพิตร (ประสูติ 18 กรกฎาคม พ.ศ. 2469)
ตุลาคม

4 ตุลาคม – เคนโซ ทาคาดะ นักออกแบบแฟชั่นชาวญี่ปุ่น-ฝรั่งเศส (เกิด 27 กุมภาพันธ์ พ.ศ. 2482)
6 ตุลาคม – เอ็ดดี แวน แฮเลน นักดนตรีชาวอเมริกัน (เกิด 26 มกราคม พ.ศ. 2498)
7 ตุลาคม – มาริโอ โมลินา นักเคมีชาวเม็กซิโก และผู้ได้รับรางวัลโนเบลสาขาเคมี ประจำปี พ.ศ. 2538 (เกิด 19 มีนาคม พ.ศ. 2486)
8 ตุลาคม - อาลี คาลิฟ กาลาอิดห์ นักการเมืองชาวโซมาเลีย (เกิด 15 ตุลาคม พ.ศ. 2484)
9 ตุลาคม – พระสาสนโสภณ (โกศล สิรินฺธโร) พระภิกษุในสังกัดคณะสงฆ์ธรรมยุติกนิกาย ชาวจังหวัดสุรินทร์ (เกิด 30 มิถุนายน พ.ศ. 2467)
14 ตุลาคม - คูนิโอะ นากามูระ นักการเมืองชาวปาเลา (เกิด 24 พฤศจิกายน พ.ศ. 2486)
16 ตุลาคม – อับดุล อาซิซ ชัมซุดดิน นักการเมืองชาวมาเลเซีย (เกิด 10 มิถุนายน พ.ศ. 2481)
23 ตุลาคม – ปรีดา พัฒนถาบุตร อดีตรัฐมนตรีว่าการทบวงมหาวิทยาลัย (เกิด 2 มกราคม พ.ศ. 2470)
24 ตุลาคม – เจ้าชายอับดุล อาซิมแห่งบรูไน พระราชโอรสในสมเด็จพระราชาธิบดีสุลต่านฮัสซานัล โบลเกียห์ (ประสูติ 25 กรกฎาคม พ.ศ. 2525)
25 ตุลาคม – อี ก็อน-ฮี นักธุรกิจชาวเกาหลีใต้ (เกิด 9 มกราคม พ.ศ. 2485)
31 ตุลาคม – ฌอน คอนเนอรี นักแสดงชาวสกอตแลนด์ (เกิด 25 สิงหาคม พ.ศ. 2473)
พฤศจิกายน

2 พฤศจิกายน -
ตรีวิทย์ สมพันธ์แพ (ศรีบาน ซุปเปอร์โจ๊ก) อดีตนักแสดงตลกชาวไทย (เกิด 25 กุมภาพันธ์ พ.ศ. 2503)
พัค จี-ซุน นักแสดง และตลกชาวเกาหลีใต้ (เกิด 13 พฤศจิกายน พ.ศ. 2527)
4 พฤศจิกายน – มณฑินี ตั้งพงษ์ อดีตนักเทนนิสชาวไทย (เกิด 30 เมษายน พ.ศ. 2528)
8 พฤศจิกายน –
อเล็กซ์ เทรเบค พิธีกรรายการเกมโชว์ และบุคลิกทางโทรทัศน์ชาวแคนาดา-อเมริกัน (เกิด 22 กรกฎาคม พ.ศ. 2483)
ดุสิต รังคสิริ อดีตรัฐมนตรีช่วยว่าการกระทรวงอุตสาหกรรม (เกิด 4 กุมภาพันธ์ พ.ศ. 2484)
11 พฤศจิกายน – เจ้าชายเคาะลีฟะฮ์ บิน ซัลมาน อัลเคาะลีฟะฮ์ นายกรัฐมนตรีบาห์เรน และพระอนุชาในเชคอีซา บิน ซัลมาน อัลเคาะลีฟะฮ์ (ประสูติ 24 พฤศจิกายน พ.ศ. 2478)
12 พฤศจิกายน -
มาซาโตชิ โคชิบะ นักฟิสิกส์ชาวญี่ปุ่น และผู้ได้รับรางวัลโนเบลสาขาฟิสิกส์ ประจำปี พ.ศ. 2545 (เกิด 19 กันยายน พ.ศ. 2469)
เจิง เหว่ยเฉวียน นักแสดงชาวฮ่องกง (เกิด 22 พฤศจิกายน พ.ศ. 2503)
16 พฤศจิกายน - วาสนา บุญภูพันธ์ตันติ อดีตสมาชิกสภาผู้แทนราษฎรจังหวัดกระบี่ (เกิด 11 กรกฎาคม พ.ศ. 2474)
18 พฤศจิกายน – อูมาร์ อาร์เทห์ กาหลิบ อดีตนายกรัฐมนตรีโซมาเลีย (เกิด พ.ศ. 2473)
25 พฤศจิกายน –
จิราภรณ์ สิงห์เอี่ยม อดีตรองมิสไทยแลนด์ยูนิเวิร์ส 2550
ดิเอโก มาราโดนา อดีตนักฟุตบอลชาวอาร์เจนตินา (เกิด 30 ตุลาคม พ.ศ. 2503)
28 พฤศจิกายน – เดวิด พราวส์ นักแสดง และนักเพาะกาย และนักยกน้ำหนักชาวอังกฤษ (เกิด 1 กรกฎาคม พ.ศ. 2478)
29 พฤศจิกายน - นายแพทย์อัษฎางค์ รวยอาจิณ รองอธิบดีกรมควบคุมโรค
ธันวาคม

1 ธันวาคม –
เออร์เลนด์ รีอัน อดีตนักข่าว และนักเขียนชาวนอร์เวย์ (เกิด 15 มิถุนายน พ.ศ. 2484)
จูน โรส เบลลามี อดีตสุภาพสตรีหมายเลขหนึ่งพม่า (เกิด 1 มิถุนายน พ.ศ. 2475)
2 ธันวาคม –
วาเลรี ฌิสการ์ แด็สแต็ง อดีตประธานาธิบดีฝรั่งเศส (เกิด 2 กุมภาพันธ์ พ.ศ. 2469)
แพต แพตเตอร์สัน อดีตนักมวยปล้ำอาชีพ และผู้บริหาร และผู้ประกาศ และกรรมการชาวแคนาดา-อเมริกัน (เกิด 19 มกราคม พ.ศ. 2484)
3 ธันวาคม –
อัลเบิร์ต ซัลวาโด นักเขียน และวิศวกรอุตสาหการชาวอันดอร์รา (เกิด 1 กุมภาพันธ์ พ.ศ. 2494)
ธรรมปาล คุลาตี นักธุรกิจชาวอินเดีย (เกิด 27 มีนาคม พ.ศ. 2466)
7 ธันวาคม – ชัก เยเกอร์ เจ้าหน้าที่กองทัพอากาศสหรัฐ เสืออากาศชาวอเมริกัน (เกิด 13 กุมภาพันธ์ พ.ศ. 2466)
9 ธันวาคม – ปาโอโล รอสซี อดีตนักฟุตบอลชาวอิตาลี (เกิด 23 กันยายน พ.ศ. 2499)
11 ธันวาคม –
คิม กี-ด็อก ผู้กำกับภาพยนตร์ชาวเกาหลีใต้ (เกิด 20 ธันวาคม พ.ศ. 2503)
นายแพทย์มงคล ณ สงขลา อดีตรัฐมนตรีว่าการกระทรวงสาธารณสุข (เกิด 16 มกราคม พ.ศ. 2484)
12 ธันวาคม – แจ็ก สไตน์เบอร์เกอร์ นักฟิสิกส์ชาวอเมริกัน และผู้ได้รับรางวัลโนเบลสาขาฟิสิกส์ ประจำปี พ.ศ. 2531 (เกิด 25 พฤษภาคม พ.ศ. 2464)
14 ธันวาคม –
ไชยา สะสมทรัพย์ อดีตรัฐมนตรีว่าการกระทรวงพาณิชย์ (เกิด 18 กันยายน พ.ศ. 2495)
เฌราร์ อูลีเย อดีตนักฟุตบอล และผู้จัดการทีมชาวฝรั่งเศส (เกิด 3 กันยายน พ.ศ. 2490)
19 ธันวาคม – บรัม ฟัน แดร์ ฟลุคต์ นักแสดงชาวดัตช์ (เกิด 28 พฤษภาคม พ.ศ. 2477)
22 ธันวาคม –
กรีมา บาโลจ นักเคลื่อนไหวด้านสิทธิมนุษยชนและผู้ลี้ภัยชาวบาโลจ (เกิด 8 มีนาคม พ.ศ. 2526)
สมเด็จพระญาณวชิโรดม (วิริยังค์ สิรินฺธโร) สมเด็จพระราชาคณะ ฝ่ายธรรมยุติกนิกาย และอดีตเจ้าอาวาสวัดธรรมมงคลเถาบุญญนนทวิหาร (เกิด 7 มกราคม พ.ศ. 2463)
26 ธันวาคม – โบรดี ลี นักมวยปล้ำอาชีพชาวอเมริกัน (เกิด 16 ธันวาคม พ.ศ. 2522)
28 ธันวาคม – นครินทร์ ชาทอง ศิลปินแห่งชาติ สาขาศิลปะการแสดง (การแสดงพื้นบ้าน-หนังตะลุง) (เกิด 15 กันยายน พ.ศ. 2488)
29 ธันวาคม – ปิแอร์ การ์แดง นักออกแบบชาวฝรั่งเศส-อิตาลี (เกิด 2 กรกฎาคม พ.ศ. 2465)
31 ธันวาคม – ทอมมี โดเชอร์ตี นักฟุตบอล และโค้ชชาวสกอตแลนด์ (เกิด 24 เมษายน พ.ศ. 2471)
เบนจา อะปัญ

| เบนจา อะปัญ |
| --- | --- |
เบนจาขณะปราศรัยในการชุมนุมที่แยกราชประสงค์เมื่อวันที่ 3 กันยายน พ.ศ. 2564
เกิด: เบญจมาพร อะปัญ พ.ศ. 2542 (อายุ 25 ปี) อำเภอวังน้ำเขียว จังหวัดนครราชสีมา ประเทศไทย
ชื่ออื่น: แพรว
อาชีพ: นักศึกษา นักเคลื่อนไหว
ปีปฏิบัติงาน: พ.ศ. 2563–ปัจจุบัน
มีชื่อเสียงจาก: แกนนำการประท้วงในประเทศไทย พ.ศ. 2563–2564
ขบวนการ: แนวร่วมธรรมศาสตร์และการชุมนุม
เบนจา อะปัญ (ชื่อเกิด: เบญจมาพร อะปัญ; เกิด พ.ศ. 2542) ชื่อเล่น แพรว เป็นนักศึกษาและนักเคลื่อนไหวชาวไทย หนึ่งในผู้นำของกลุ่มแนวร่วมธรรมศาสตร์และการชุมนุมที่เริ่มต้นการเคลื่อนไหวปฏิรูปสถาบันพระมหากษัตริย์ตั้งแต่ 10 สิงหาคม พ.ศ. 2563 ที่ทลายเพดานการเคลื่อนไหวแบบเดิมอย่างสิ้นเชิง ภายหลังเบนจาได้กลายเป็นผู้นำคนสำคัญของกลุ่มแนวร่วมธรรมศาสตร์และการชุมนุมใน พ.ศ. 2564
ในช่วงการประท้วงในประเทศไทย พ.ศ. 2563–2564 เบนจาเป็นหนึ่งในกลุ่มผู้จัดการชุมนุมหน้าสถานทูตเยอรมันประจำประเทศไทยเพื่อกดดันพระบาทสมเด็จพระวชิรเกล้าเจ้าอยู่หัวซึ่งขณะนั้นอาศัยอยู่ที่ประเทศเยอรมนี ซึ่งมีผู้ร่วมชุมนุมมากกว่า 10,000 คน ในเดือนสิงหาคม พ.ศ. 2564 เบนจาได้เป็นผู้นำการชุมนุมของแนวร่วมธรรมศาสตร์และการชุมนุมแบบ 'คาร์ม็อบ' เพื่อประท้วงในเรื่องการจัดการวัคซีนที่เกี่ยวข้องกับระบบโครงสร้างเชื่อมโยงกับพระมหากษัตริย์ การปราศรัยในวันนั้นทำให้วันที่ 7 ตุลาคม พ.ศ. 2564 สถานีตำรวจนครบาลทองหล่อจับกุมเบนจาโดยไม่ได้ออกหมายเรียก จากข้อหาความผิดต่อองค์พระมหากษัตริย์ไทย (ประมวลกฎหมายอาญา มาตรา 112) ซึ่งศาลไม่ให้ประกันตัว ทำให้เบนจาถูกคุมขังที่ทัณฑสถานหญิงกลางโดยอยู่ในเรือนจำเป็นเวลาทั้งหมด 100 วัน ก่อนได้รับการประกันตัวและปล่อยตัวชั่วคราวในวันที่ 14 มกราคม พ.ศ. 2565
ชีวิตในช่วงแรก

เบนจา อะปัญ เกิดและโตที่อำเภอวังน้ำเขียว จังหวัดนครราชสีมา เข้าเรียนที่ระดับประถมที่โรงเรียนอนุบาลนครราชสีมา เข้าเรียนระดับมัธยมต้นที่โรงเรียนสุรนารีวิทยา เบนจาไม่ได้สนใจการเมืองตั้งแต่แรกเนื่องจากสมาชิกในครอบครัวนิยมเจ้า แต่เมื่อได้เข้ามาศึกษาต่อระดับมัธยมปลายที่โรงเรียนเตรียมอุดมศึกษา เบนจาได้ทำกิจกรรมโรงเรียน และสนใจการเมืองตั้งแต่ตอนนั้น ซึ่งได้รู้จักกับนักกิจกรรมทางการเมืองคนสำคัญคือพริษฐ์ ชิวารักษ์ตั้งแต่ตอนนั้น
เบนจาสนใจการศึกษาอวกาศและอุตสาหกรรมอวกาศ รวมถึงอยากเป็นนักบินอวกาศตั้งแต่เด็ก เนื่องจากเบนจาอยากทำงานด้านอวกาศซึ่งในประเทศไทยยังไม่พัฒนาเรื่องนี้ จึงได้เปลี่ยนชื่อจากเบญจมาพรเป็นเบนจาเพื่อให้ง่ายต่อการเรียกชื่อเวลาได้ไปทำงานในระดับนานาชาติ
การเคลื่อนไหวทางการเมือง

เบนจา อะปัญ เข้าเรียนที่ สถาบันเทคโนโลยีนานาชาติสิรินธร มหาวิทยาลัยธรรมศาสตร์ เพื่อศึกษาด้านวิศวกรรม. ซึ่งทำให้ได้เข้าร่วมกับแนวร่วมธรรมศาสตร์และการชุมนุม เคลื่อนไหวปฏิรูปสถาบันกษัตริย์ตั้งแต่ 10 สิงหาคม พ.ศ. 2563 ที่ทลายเพดานการเคลื่อนไหวแบบเดิมอย่างสิ้นเชิงกับแกนนำอย่างปนัสยา สิทธิจิรวัฒนกุลและเพนกวิน พริษฐ์ ชิวารักษ์
ในวันที่ 26 ตุลาคม พ.ศ. 2563 ในขณะที่แกนนำการเคลื่อนไหวการประท้วงในประเทศไทย พ.ศ. 2563–2565 อานนท์ นำภายังไม่ได้รับการปล่อยตัว เบนจาได้เป็นหนึ่งในผู้นำการเคลื่อนขบวนประท้วงในหน้าสถานทูตเยอรมันประจำประเทศไทย เพื่อกดดันพระมหากษัตริย์ที่กำลังอาศัยอยู่ในประเทศเยอรมัน การประท้วงนี้มีคนเข้าร่วมกว่า 10,000 คน จากการสังเกตของ Nikkei Asia 3 วันให้หลัง เจ้าหน้าที่ตำรวจทุ่งมหาเมฆได้ฟ้องเบนจาและแกนนำวันนั้นเช่น มายด์ ภัสราวลี ด้วยข้อหายุยงปลุกปั่น
เบนจาเริ่มต้นการปราศรัยครั้งแรกที่ม็อบตุ้งติ้ง2 ที่สีลม ในวันที่ 7 พฤศจิกายน ในเรื่องการเรียกร้องความเท่าเทียมทางเพศในวงการวิทยาศาสตร์
วันที่ 19 มกราคม พ.ศ. 2564 เบนจาได้ไปประท้วงถือป้าย "ผูกขาดวัคซีน หาซีนให้เจ้า" ที่ไอคอนสยาม ศูนย์การค้าที่สยามพิวรรธน์ (ซึ่งสำนักงานทรัพย์สินพระมหากษัตริย์เป็นหนึ่งในผู้ถือหุ้น) และเครือซีพีเป็นเจ้าของ ซึ่งมีความเกี่ยวข้องกับพระมหากษัตริย์ไทยที่เป็นเจ้าของบริษัทสยามไบโอไซน์ที่ผลิตวัคซีน เบนจาถูกคุกคามและทำร้ายโดยเจ้าหน้าที่ของไอคอนสยาม ทำให้ได้รับความสนใจจากสื่อ
วันที่ 29 เมษายน พ.ศ. 2564 เบนจาและกลุ่มนักเรียนนักศึกษาไปประท้วงที่หน้าศาลอาญาเพื่อส่งจดหมายเรียกร้องการประกันตัวนักเคลื่อนไหวที่กำลังอดอาหารในเรือนจำ เช่น พริษฐ์ โดยนำเอกสารที่ล่ารายชื่อผู้สนับสนุนกว่า 10,000 ชื่อ แนบมาด้วย เบนจาได้เรียกร้องให้ ชนาธิป เหมือนพะวงศ์ รองอธิบดีผู้พิพากษาศาลอาญาที่ไม่ให้ประกันตัว ปล่อยตัวนักเคลื่อนไหวออกมา เบนจาได้โปรยกระดาษที่มีรายชื่อนั้นบนบันไดหน้าศาล และกล่าวว่านักศึกษาไม่ใช่ภัยความมั่นคงแต่อย่างใด แต่อยากที่จะพัฒนาสังคมไทยและสถาบันกษัตริย์ให้อยู่ภายใต้กฎหมาย
เบนจานำแนวร่วมธรรมศาสตร์ฯจัดคาร์ม็อบที่แยกราชประสงค์ขึ้นในวันที่ 10 สิงหาคม และเคลื่อนขบวนไปหน้าอาคารซิโนไทยของรองนายกรัฐมนตรีอนุทิน ชาญวีรกูล และได้ปราศรัยเกี่ยวกับการจัดการวัคซีนของนายกรัฐมนตรีประยุทธ์ จันทร์โอชาที่เอื้อให้กับนายทุนโครงสร้างของเขาเอง ซึ่งกล่าวโยงไปถึงพระมหากษัตริย์
เบนจาถูกจับกุมในวันที่ 7 ตุลาคม พ.ศ. 2564 ในข้อหาความผิดต่อองค์พระมหากษัตริย์ไทย ในประเด็นการปราศรัยเรียกร้องปฏิรูปสถาบันกษัตริย์วันที่ 10 สิงหาคม และไม่ได้รับการประกันตัวอีกครั้ง ด้วยเนื่องจากผิดเงื่อนไขในการประกันตัว จากการได้รับประกันตัวก่อนหน้านี้ จึงถูกนำตัวคุมขังที่ทัณฑสถานหญิงกลาง จนกระทั่งได้รับการประกันตัวและปล่อยตัวชั่วคราวในวันที่ 14 มกราคม พ.ศ. 2565 โดยรวมเป็นระยะเวลาทั้งหมด 100 วันในเรือนจำ โดยใช้เงินประกันตัวรวมทั้งหมดสองคดี 200,000 บาทจา​กกองทุนราษฎรประสงค์ ศาลสั่งเบนจาให้ใส่กำไลอิเล็กทรอนิกส์ ให้อยู่ในเคหสถานตั้งแต่ 6 โมงเย็นถึง 6 โมงเช้า และห้ามออกนอกประเทศหากศาลไม่อนุญาต
ดูเพิ่ม

ความผิดต่อองค์พระมหากษัตริย์ไทย
ปนัสยา สิทธิจิรวัฒนกุล
ผู้ลี้ภัย
สาวน้อยร้อยล้าน

| สาวน้อยร้อยล้าน (พ> ศ. 2559) |
| --- | --- |

ประเภท: ละครโทรทัศน์ (มิวสิคัล-ลูกทุ่ง)
สร้างโดย: บริษัท ทีวี ธันเดอร์ จำกัด
เขียนโดย: บทประพันธ์ พลอยชื่น - รื่นสราญ
กำกับโดย: สรัญญา น้อยไทย
แสดงนำ: ทฤษฎี สหวงษ์ นนธวรรณทัศ บรามาซ
ประเทศแหล่งกำเนิด:  ประเทศไทย
ภาษาต้นฉบับ:  ภาษาไทย
จำนวนตอน: 40
การผลิต
ความยาวตอน: 45 นาที
ออกอากาศ
เครือข่าย: สถานีวิทยุโทรทัศน์ไทยทีวีสีช่อง 3
ออกอากาศ: 6 มกราคม พ.ศ. 2559 – 1 มีนาคม พ.ศ. 2559
สาวน้อยร้อยล้าน เป็นละครโทรทัศน์แนวมิวสิคัล-ลูกทุ่ง จากบทประพันธ์ของ พลอยชื่น - รื่นสราญ สร้างเป็นละครโทรทัศน์มาแล้ว 2 ครั้ง ครั้งแรกผลิตโดย บริษัท บ้านละคอน จำกัด และครั้งที่ 2 โดย บริษัท ทีวี ธันเดอร์ จำกัด ซึ่งครั้งแรกในปี พ.ศ. 2549 นำแสดงโดย ภาณุ สุวรรณโณ และ สาวิกา ไชยเดช ทางสถานีโทรทัศน์สีกองทัพบกช่อง 7 และครั้งที่สองในปี พ.ศ. 2559 นำแสดงโดย ทฤษฎี สหวงษ์ และ นนธวรรณทัศ บรามาซ ออกอากาศทางสถานีวิทยุโทรทัศน์ไทยทีวีสีช่อง 3